Hohenschönhausen

Hohenschönhausen var en bydel i Berlin. Ved bydelsreformen i 2001 ble den slått sammen med Lichtenberg lenger syd. Bydelen ble i 1985 etablert som en egen bydel ved at man trakk Hohenschönhausen, Wartenberg, Falkenberg og den østlige delen av Malchow ut av bydelen Weissensee som var etablert på 1920-tallet. 

Det tidligere Hohenschönhausen er nå delt i ortsteilen Alt-Hohenschönhausen, Neu-Hohenschönhausen, Wartenberg, Falkenberg og Malchow. I Neu-Hohenschönhausen var det betydelig boligbygging på 1980-tallet og ortsteilen er preget av store boligblokker, men også store grøntarealer mellom bygningene.  Denne delen har S-Bahn-forbindelse med sentrum og det går også to Metro-trikker (M4 og M5) til sentrum.

I Alt-Hohenschönhausen finner man Hohenschönhausen Minnesenter som er et tidligere Stasi-varetektsfengsel. Dette fengselet var avskjermet i DDR-tiden og er i dag et museum om SED-regimets umenneskelighet.barwick.de (eng.)Stiftung Gedenkstätte Berlin-Hohenschönhausen

 Referanser 

Kategori:Tidligere bydeler i Berlin
Kategori:Lichtenberg
Kategori:Bosetninger etablert i 1985
Kategori:1985 i Tyskland
Kategori:Bosetninger opphørt i 2001
Kategori:2001 i Tyskland